laion/Wikipedia-Exotic huggingface dataset:
טורקיוויזיון

תחרות השירים של טורקיוויזיון (בטורקית: Türkvizyon Şarkı Yarışması; ובקיצור: TSC), הידועה גם בתור תחרות השירים של טורקיוויזיון, היא תחרות זמר שנתית שנוצרה על ידי ערוץ המוזיקה הטורקי TMB TV, בהשראת הפורמט של תחרות האירוויזיון. המהדורה הראשונה התקיימה ב-Eskişehir, טורקיה בדצמבר 2013. מדינות ואזורים שהיו דוברי טורקית ובעלי אתניות טורקית זכאים להשתתף בתחרות השירים. התחרות נערכה לאחרונה ב-20 בדצמבר 2020 כאירוע מקוון שנערך מאיסטנבול, טורקיה. הטורקיוויזיון מתמקדת בעיקר בהשתתפות מדינות ואזורים דוברי טורקית. המדינות והאזורים לוקחים חלק בגמר הסופי. נציג מכל מדינה מעניק בין 1 ל-10 נקודות עבור כל נציג, למעט שלו. כ-15 מדינות זכאיות להגיע לגמר הגדול שבו חבר השופטים קובע את הזוכה. שלא כמו בתחרות האירוויזיון שבה המדינה הזוכה תארח את האירוע של השנה הבאה, אירוח תחרות הטורקיוויזיון מתקיים במדינה או באזור שבהם קיימת תרבות טורקית. משתתפים ממדינות או אזורים דוברי טורקית וטורקית היו זכאים להתחרות בתחרויות השירים השנתיות של Turkvision, כגון קרים, קרצ'אי-צ'רקסיה וטורקיה.24 מדינות ואזורים השתתפו במהדורה הראשונה של Turkvision. היו כמה ניסיונות לא מוצלחים להשתתף בתחרות השירים של טורקוויזיון. צ'ובאשיה, רוסיה, טורקמניסטן ושינג'יאנג היו אחד מעשרים וארבעה האזורים המקוריים שהשתתפו עם כוונות ראשוניות להתחרות בתחרות 2013, אך מאוחר יותר פרשו מסיבות לא ידועות.מחוז אומסק ברוסיה שידר את התחרות של 2014, אך הם מעולם לא הצהירו שום הצהרה לגבי השתתפות. משלחת של נושא פדרלי רוסי אחר, קלמיקיה, השתתפה בתחרות 2015, אך לא השתתפה ולא הצהירה כלשהן לגבי ההשתתפות. מדיה וקבצים בנושא טורקיוויזיון בוויקישיתוף אתר האינטרנט הרשמי של טורקיוויזיון (בטורקית) טורקיוויזיון, ברשת החברתית פייסבוק
רנו ריינאסטלה

רנו ריינאסטלה (בצרפתית: Renault Reinastella) הייתה מכונית סלון מפוארת מתוצרת חברת רנו הצרפתית, אשר יוצרה ושווקה בין השנים 1929–1934. אורכה היה 5.7 מטר, רוחבה כ-2 מטר ומשקלה 2.5 טון. לשם השוואה, רכב משפחתי שכיח בימינו משקלו כ-1 טון. סך הכול יוצרו 304 יחידות בתצורות סלון, לנדולט וקבריולה. Type RM (1928–1930) (יוצרו 219 יחידות) Type RM 1 (1930–1931) (יוצרו 15 יחידות) Type RM 2 (1931–1932) (יוצרו 50 יחידות) Type RM 3 (1931–1932) (יוצרו 40 יחידות) Type RM 4 (1933) RM5 Type (יוצרו 60 יחידות) ZS1 Type (הדגם יוצר מינואר 1934, יוצרו 20 יחידות) רנו ריינאסטלה רנו סוג "RM 2", שנת 1932 רנו סוג "RM 2", שנת 1932 מדיה וקבצים בנושא רנו ריינאסטלה בוויקישיתוף ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
צ'רבו

האם התכוונתם ל... צ'רבו (נהר) – נהר במחוז פיימונטה שבאיטליה צ'רבו (קומונה) – קומונה איטלקית בנפת אימפריה שבמחוז ליגוריה פורטו צ'רבו – עיירה בנפת אולביה טמפיו שבסרדיניה
זלר

האם התכוונתם ל... אווה זלר – כדורגלן גרמני יצחק זלר – רב פולני פלוריאן זלר – סופר ומחזאי צרפתי
יוסי דסקל

יוסי דסקל (נולד ב-26 בנובמבר 1953) הוא נשיא לשכת המסחר ישראל קנדה ואלוף-משנה במילואים, לשעבר מנכ״ל בומברדייה ישראל וסגן ראש חטיבת המחקר באמ"ן. נולד בבוקובינה לננדור ולרחל, ניצולי השואה. בשנת 1957, בגיל 4, עלה לישראל מרומניה עם משפחתו. בוגר הפנימייה הצבאית לפיקוד שליד בית הספר הריאלי בחיפה, בעל תואר ראשון ללימודי המזרח התיכון וההיסטוריה של עם ישראל ובעל תואר שני במדעי המדינה וביטחון מאוניברסיטת חיפה. פעיל בעמותות חברתיות, היה בין מקימי עמותת "בהשקט ובבטחה" (עמותת בוגרי הפנימיות הצבאיות) ושימש בה כיו"ר למשך עשור. מפרסם מאמרים בתחום ביטחון, מודיעין ותחבורה. בגיל 14 הופנה על ידי מוריו ומנהליו אל הפנימייה הצבאית ליד בית הספר הריאלי בחיפה. סמוך לגיוסו לצה"ל בשנת 1971, נהרג אחיו הגדול נתן בעת שירותו הצבאי. לאור זאת מסלול גיוסו השתנה ממסלול טייס לחיל מודיעין. כיהן כראש ענף לבנון בפיקוד צפון במלחמת שלום הגליל והיה ממניחי היסודות למחקר הטרור באמ"ן, עד הגיעו לתפקיד ראש זירת טרור באמ"ן בשנת 1987. בשנת 1990 מונה לסגן ראש חטיבת המחקר באמ"ן. משנת 1993 עד שנת 1996 כיהן כנספח צה"ל וראש משלחת משרד הביטחון בשווייץ, באוסטריה, בסלובקיה ובסלובניה. בין 1996 ל-1999 כיהן כקמ"ן פיקוד מרכז. בשנת 2000 פרש מצה"ל בדרגת אלוף-משנה, ממשיך לשרת במילואים כמפקד יחידה. מתוך אידאולוגיה ואמונה כי התחבורה הציבורית בישראל זקוקה לשיפור משמעותי, העמיק את הידע בעולם הרכבתי, תחום שהיה בחיתוליו בישראל. בשנת 2003 מונה מטעם בומברדייה העולמית לשמש כמנכ"ל בומברדייה ישראל. תחת ניהולו, הפכה בומברדייה ישראל לספקית ציוד מרכזית לרכבת ישראל וכן מקפידה לחלוק עם משרדי ממשלה וחברות ממשלתיות את הידע והניסיון הרב שהצטבר בבומברדייה העולמית. בשנת 2019 פרש דסקל וערן כהן החליף אותו בתפקיד. כיום מעסיקה בומברדייה ישראל 100 עובדים ישראלים בתחומי הרכבת קרונות, הסבת קרונות לתפעול מדיזל לחשמל ומשלבת בעבודותיה בישראל ומחוצה לה תעשיות ישראליות רבות. החברה ממשיכה להתמודד במכרזי מיזמים תחבורתיים בישראל. דסקל הוא מרצה מבוקש בתחומי תחבורה וניהול תחבורה בכנסים באוניברסיטאות ובמכללות ברחבי הארץ והוא נחשב לאחד המומחים לתחבורה מסילתית ולתחבורה ציבורית בישראל. נשוי למשוררת ריקי דסקל, אב לארבעה, מתגורר ברמת השרון. דסקל יוסי, "התהוות ארגוני הטרור הפלסטיניים", היבטים על טרור ומאבק בטרור, משרד הביטחון – ההוצאה לאור, אוניברסיטה משודרת, 2004. יוסי דסקל, ‏השימוש ברכב הפרטי כאן היה כמו באירופה, באתר גלובס, 29 ביוני 2014 יוסי דסקל, ‏נוע תנוע ב-2021? - נת"ע חייבת להפסיק לנסות להמציא את הגלגל מחדש, באתר גלובס, 27 בינואר 2015 הדי כהן, ‏דסקל: זוג בישראל מוציא על תחבורה פי 12 מאשר באירופה, באתר גלובס, 3 בספטמבר 2014 עמירם ברקת, ‏רכבת חשמלית ראשונה נמסרה לרכבת ישראל, באתר גלובס, 30 במרץ 2014 אורן דורי, תעשיית רכבות ישראלית? בומברדיה תקים בישראל מרכז ייצור לרכיבי הנעה, באתר TheMarker‏, 20 ביולי 2016 איתי טרילניק, הרכבת רכשה עוד 72 קרונות קומותיים בעלות 600 מיליון שקל, באתר TheMarker‏, 27 בספטמבר 2012 אחיה ראב"ד, חיפה: הושקה תכנית להכשרת 100 טכנאי רכבת, באתר ynet, 13 במרץ 2016 ליאור גוטמן, בומברדיה תספק קטרים חשמליים לרכבת ישראל, באתר כלכליסט, 5 באוגוסט 2015 ראיון בתוכנית רצועת הביטחון, גלי צה"ל, 11 בינואר 2017 ליאת רון, ‏"התחלנו עם 16 קרונות; היום יש בארץ מעל 500", באתר גלובס, 16 ביוני 2018 The Mobility Revolution - הרצאה מתוך כנס הרצליה 2016, סרטון, אתר YouTube. יוסי דסקל, באתר "בהשקט ובבטחה". סוניה גורודיסקי, ‏מנכ"ל בומברדייה ישראל החדש: ערן כהן, באתר גלובס, 4 בפברואר 2019
עונת 1931/1932 בפוטבול ליג

עונת 1931/1932 הייתה העונה ה-40 של הפוטבול ליג שהיא הייתה הליגה האנגלית הבכירה בכדורגל. העונה החלה ב-29 באוגוסט 1931 והסתיימה ב-7 במאי 1932. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות. הליגה הבכירה כללה 22 קבוצות. אברטון ווסט ברומיץ' אלביון היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. אברטון זכתה באליפות בפעם הרביעית בתולדות המועדון. זו הייתה העונה הראשונה של אברטון לאחר חזרה לליגה הבכירה. בסוף העונה לליגת משנה ירדו גרימסבי טאון ווסטהאם יונייטד. במקומן לליגה הבכירה עלו וולברהמפטון וונדררס ולידס יונייטד. דיקסי דין מאברטון כבש 44 שערים וזכה בתואר מלך השערים. נתונים מפורטים מאתר rsssf
אדלווייס (פירושונים)

האם התכוונתם ל... אדלווייס – מין של פרח שגדל בהרי האלפים. אדלווייס (שיר) – שיר שנכתב והולחן על ידי הצוות רוג'רס והמרשטיין עבור המחזמר צלילי המוסיקה אדלווייס אייר – היא חברת תעופה סדירה אשר מפעילה טיסות עונתיות וחברת בת של סוויס הפועלת בציריך. אדלווייס (בירה) – בירת חיטה אוסטרית היה זהו אדלווייס – שיר לכת גרמני
רנו נרוואסטלה

רנו נרוואסטלה (בצרפתית: Renault Nervastella) היא מכונית סלון מתוצרת יצרנית הרכב הצרפתית רנו אשר יוצרה בין השנים 1929–1937. בנוסף לדגם הסלון, הדגם יוצר בתצורות: לימוזינה וקופה. וקבריולה דגם הלימוזינה אף הועמד לרשות נשיא צרפת. סך הכול יוצרו מהדגם 3,544 יחידות. Type TG (1929–1930) Type TG 1 (1930–1931) Type TG 2 (1931–1932) Type TG 3 (1932–1933) Type TG 4 (1933–1934) Type ZD 2 (1933–1934) Type ZD 4 (1934–1935) Type ACS 1 (1935) Type ACS 2 (1935–1936) Type ABM 4 (1935) Type ABM 6 (1936) רנו נרוואסטלה דגם TG 3 רנו נרוואסטלה דגם TG 1, קבריולה, שנת 1931 רנו נרוואסטלה דגם TG 2 מנוע רנו נרוואסטלה דגם TG 2 רנו נרוואסטלה דגם TG 1, קבריולה, שנת 1931 רנו נרוואסטלה דגם TG 2 מדיה וקבצים בנושא רנו נרוואסטלה בוויקישיתוף רנו Nervastella קבריולה (0:41), יו-טיוב רנו נרוואסטלה Renault Nervastella Limousine, 1930 MY רנו נרוואסטלה קופה Renault Nervastella Coupé, 1930 MY רנו נרוואסטלה ספורט אתר wheelsage ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
אדלווייס (בירה)

אדלווייס הוא שם מותג של בירת חיטה אוסטרית בסגנון גרמני לא מסוננת, המורכבת ממים מהרי האלפים, קו שמרי אייל ייחודי, לתת חיטה, לתת שעורה וכשות. תחת המותג אדלווייס משווקות 3 סוגי בירות חיטה בהירות (Hefetrüb המעוננת צהובה-מוזהבת, Hofbräu הפירותית מעוננת ענברית, ו-Gamsbock בעלת אחוז אלכוהול גבוה) ובירת חיטה כהה אחת (Dark). כמו כן משווקת בירה נטולת אלכוהול (Alkoholfrei) וכן בירת Festweizen העונתית. מבשלת קלטנהאוזן הוקמה ב-1475 בכפר קטן למרגלות הרי האלפים על ידי ראש עיריית זלצבורג דאז - יוהאן אלזנהיימר. לאחר מותו הפכה המבשלה לרכושו של נסיך הארכיבישופים של זלצבורג למשך תקופה של כ-300 שנה. לאחר מספר פעמים של חילופי בעלות, בשנת 1921 הפכה המבשלה להיות אחת ממבשלות היסוד של קונצרן בראו יוניון ששייך כיום להיינקן העולמית. קלטנהאוזן זו המבשלה הוותיקה באזור זלצבורג, ונחשבת למבשלת החיטה הוותיקה באוסטריה. למבשלה מסורת של למעלה מ-350 שנים של בישול בירות חיטה, אך המותג אדלווייס הושק רק ב-1986, ומאז הפך למוביל בשוק בירות החיטה באוסטריה וגם מצליח במדינות נוספות באירופה. הבירה קרויה על שם פרח האדלווייס הגדל בהרי האלפים ומשמעותו "לבן-אצילי". בסמל הבירה חרוטים ברקע הרי האלפים. אתר האינטרנט הרשמי של אדלווייס (בגרמנית) מדיה וקבצים בנושא אדלווייס בוויקישיתוף איך אומרים בננה בגרמנית, ישראל היום, יוני 2015 אדלוויב, "בקבוק" - פורטל תרבות אלכוהול
מצרפי המקרים

מצרפי המקרים הוא רומן עם יסודות של מדע בדיוני ופנטזיה פרי עטו של יואב בלום. הספר שייך לז'אנר של פנטזיה אורבנית המותח ביקורת על החברה המודרנית. הספר יצא לאור בשנת 2011 בהוצאת כתר וזכה להצלחה רבה בישראל ובעולם. מצרפי המקרים זכה בפרס ספר הזהב על מכירת 20 אלף עותקים. באוקטובר 2018 זכה הספר בפרס רטרו גפן, שחולק לכבוד 20 שנה לפרס גפן, בקטגוריית ספר המקור העברי. בתחילת הספר הקורא מתוודע לקבוצת אנשים הנקראים "מצרפי מקרים" שתפקידם לגרום לשרשרת אירועים אשר תוביל לאירוע הרצוי שהוטל עליהם "ליצור", אך הם אינם יכולים פשוט לפנות אל אותם אנשים ולצוות עליהם לעשות את המוטל עליהם. כל מצרף מקרים עובר הכשרה ארוכה ומעמיקה הכוללת שישה עשר חודשים עמוסים וקשים של למידה תיאורית ומעשית. הספר מתרכז בשלושה מצרפי מקרים בעלי משימות שונות, גיא (העוסק בעיקר בצירופי שידוך), אמילי (המתמקדת בעיקר בגילויים והמצאות) ואריק (שעוסק בכל הצירופים). שלושת הגיבורים, גיא, אמילי ואריק, הם מתלמדים שהיו ביחד בקורס מצרפי מקרים ושומרים על קשר הדוק גם לאחר סיום הקורס. במהלך העלילה משולבים קטעים מחומרי הלימוד של קורס מצרפי המקרים החושפים את הקוראים למה שמצרפי מקרים לומדים במהלך הקורס. כל מצרף מקרים מקבל את משימותיו על ידי מעטפה חומה שמושחלת מתחת לדלתו, ובה כל המידע הדרוש לו. יום אחד, גיא מקבל מעטפה משונה, ובה כתובים רק מקום, שעה, והמשפט הסתום "אכפת לך אולי אם אני אבעט לך בראש?". "מצרפי המקרים" תורגם למספר רב של שפות, ביניהן אנגלית, פורטוגזית, ספרדית, צרפתית, איטלקית, גרמנית, פולנית, צ'כית ובולגרית. הספר קיבל ביקורות חיוביות באתר Goodreads. הזכויות לספר נקנו בידי אולפני אפיק האמריקאים. במהלך 2018 פורסם כי הספר יועבד לסרט על ידי התסריטאי ריצ'רד פרידנברג (אנ'). המדריך לימים הקרובים - ספר נוסף מאת יואב בלום הקבוע היחידי - ספרו השלישי של יואב בלום מה שאחרים חושבים בי - ספרו הרביעי של יואב בלום כהרף עין - ספרו החמישי של יואב בלום מצרפי המקרים, סרטון באתר יוטיוב וואלה! תרבות‏, פרק ראשון: "מצרפי המקרים", באתר וואלה, 18 בינואר 2011 שמואל פאוסט, שיפוט מהיר, מקור ראשון, מוסף "שבת", 9 בפברואר 2011, 4 בפברואר 2011 דניאלה גורביץ', עיונים בספר "מצרפי המקרים" במסגרת הקורס "גורל, השגחה ומקריות בפנטסיה ישראלית" באוניברסיטת בר אילן, סרטון באתר יוטיוב ‏ 26 בדצמבר 2012 יואב בלום, עיונים בספר "מצרפי המקרים" במסגרת הקורס "גורל, השגחה ומקריות בפנטסיה ישראלית" באוניברסיטת בר אילן, סרטון באתר יוטיוב ‏ 2 בינואר 2013 אורי שאלתיאל, המדריך לצירופי מקרים, באתר כלכליסט, 12 בפברואר 2014 יניב מגל, ‏סיפור במספרים: איזה ז'אנר הוא הנמכר ביותר בישראל?, באתר גלובס, 15 בינואר 2012 אמיר הירשפלד, זוכי פרס רטרו גפן, באתר פרס גפן, ‏6 באוקטובר 2018 The Coincidence Makers, www.goodreads.com Jessica Steinberg, Israeli book ‘The Coincidence Makers’ to be adapted for big screen, www.timesofisrael.com (באנגלית)
יהושע ליין

הרב יהושע ליין (ה'תרמ"א, 1881 - ה'תש"ב, 1942) היה מרבני חב"ד לפני השואה. מייסד ישיבת תומכי תמימים ליובאוויטש בעיירה דוקשיצה, בה שימש כמשפיע ומשגיח, הממונה על גביית "דמי המעמד" לרבי שלום דובער שניאורסון. רבן של אסטרבייץ, ביישינקוביץ ורודניה. נאסר ברוסיה בגין פעילות רבנית. היה רבה האחרון של רודניה לפני השואה ונרצח במהלכה עם בני עירו. נולד ב-1881 בנוול לחיים דוד וצביה. אבי אביו היה משה לייב ליין בנו של הרב פרץ חן, מבני משפחת חן ששינו את שמם ל"ליין". בהגיעו לגיל בר מצווה נשלח להתחנך אצל דוד אביו הרד"ץ חן. למד בישיבת תומכי תמימים בלובביץ' ונשא את מאשה. לאחר נישואיו התגורר בנוול, הוא נשלח לקבל סמיכה לרבנות מהרוגצ'ובי. רבו, הרש"ב, אמר עליו "יהושע איז מיינער" (מיידיש: יהושע הוא שלי). בהיותו בן 21 הקים בהוראת רבו הרש"ב את ישיבת תומכי תמימים בדוקשיצה ושימש בה כמשפיע ומשגיח ראשי. לאחר כמה שנים נבחר לרבה של אווסטרוונה, ובה'תרע"א (1911) נבחר לכהן כרב העיירה ביישינקוביץ, בה כיהן אבי סבו, הרב פרץ, כרב. דבר בחירתו לרב העיירה התפרסם בעיתוני האחוהמודיע. לאחר שאשתו הראשונה נפטרה, נישא בשנת ה'תר"פ (1920) לרישא למשפחת יפה. בה'תרפ"ב (1922) פרצה שרפה במקום, והוא נדד לנוול, שם שימש כגבאי של רבו. באותה תקופה הוצע לו לכהן כרב העיר פולוצק. הדבר נידון גם באיגרת מרבי יוסף יצחק שניאורסון, אך לא יצא אל הפועל. לאחר מספר שנים עבר לרודניה, שם שימש כרב ושוחט. בה'תרצ"ח (1938) נאסר ושוחרר. בה'תש"ב (1942) נרצחו הוא, אשתו ושניים מילדיו, עם יהודי רודניה, על ידי הנאצים ונקבר בקבר אחים. ארבעה ילדים נוספים נרצחו בשואה. בין תלמידיו נמנו הרבנים חיים שאול ברוק[דרוש מקור], רפאל נחמן הכהן[דרוש מקור] ועוד. לאחר 25 שנה הועברה גופתו לבית הקברות היהודי שהוקם במקום. אבני חן, פרק י"ז. אליעזר ליין ושניאור זלמן ברגר, הוצאת ספרים קה"ת, ה'תשע"ה. יהושע הוא שלי, קורות חייו של הרב יהושע ליין למען ידעו, מרדכי שוסטרמן, אש"ל 1997, עמ' 17 דברי ימי התמימים, משה רוזנבלום, הוצאת ה'תשע"ז בעריכת יהושע מונדשיין, עמ' 137 רשימות דברים, הרב יהודא חיטריק, עמ' 337 ה'תשס"ט אוצר החסידים, חלק ד' (בברית המועצות ובפולין) עמ' 317, יוסף אשכנזי, ע"ע "יהושע ליין" האח, גיליון 20 ב' בסיוון ה'תרע"א עמוד 1 המודיע, ו' באייר ה'תרע"א ליובאוויטש וחייליה, רפאל נחמן הכהן, עמ' 252 לעץ משפחתו
ג'סיקה אלמנס

ג'סיקה אלמנס (בשוודית: Jessica Almenäs; נולדה ב-16 בנובמבר 1975) היא מנחת טלוויזיה שוודית. אלמנס נולדה בלולאו, ב-1998 היא סיימה כסגנית ראשונה בתחרות מיס שוודיה והייתה נציגת מדינתה בתחרות מיס עולם. ב-2008 החלה להנחות את התוכנית "Let's Dance" שהיא הגרסה השוודית לתוכנית "רוקדים עם כוכבים" ובאותה שנה הנחתה את טקס פרסי הטלוויזיה Kristallen. מ-2011 החלה להנחות את הגרסה המקומית לתוכנית לרדת בגדול. ב-2009 נולד בנה. מדיה וקבצים בנושא ג'סיקה אלמנס בוויקישיתוף ג'סיקה אלמנס, ברשת החברתית אקס (טוויטר) ג'סיקה אלמנס, ברשת החברתית אינסטגרם ג'סיקה אלמנס, סרטונים בערוץ היוטיוב ג'סיקה אלמנס, הבלוג הרשמי ג'סיקה אלמנס, ברשת החברתית Goodreads ג'סיקה אלמנס, במסד הנתונים הקולנועיים IMDb (באנגלית) ערך זה הוא קצרמר בנושא שוודים. אתם מוזמנים לתרום לוויקיפדיה ולהרחיב אותו.
סטיב שלכטר

סטיב שלכטר (באנגלית: Steve Schlachter; נולד ב-30 ביוני 1954) הוא כדורסלן עבר ישראלי ששיחק בעמדת הסנטר. נולד בארצות הברית בעיר ניו יורק להורים יהודים ויליאם וסיביל. בשנים 1972–1976 שיחק בקבוצת הכדורסל של אוניברסיטת דלאוור. עלה לישראל והצטרף לקבוצת הפועל רמת גן בה שיחק 10 עונות, במהלכן הייתה הקבוצה 5 פעמים סגנית האלופה ו-5 פעמים הגיעה לגמר גביע המדינה, אך לא זכתה. לאחר מכן שיחק עונה אחת במכבי חיפה ועונה אחת במכבי נתניה. בשנת 1988 הצטרף לקבוצת מכבי חדרה ששיחקה בליגה השנייה ובעונת 1990/1991 עלה איתה לליגה הראשונה. בעונת 1994/1995 שיחק בקבוצת הפועל עפולה ועונה לאחר מכן הצטרף לקבוצת בני הרצליה איתה זכה בגביע המדינה. בעונת 1995/1996 שיחק בהפועל בית אליעזר מן הליגה השלישית ופרש בתום העונה ממשחק. קלע במסגרת הליגה הלאומית 4,712 נקודות. שלכטר שיחק בנבחרת ישראל בין השנים 1980–1986, ובמסגרתה השתתף 3 פעמים באליפות אירופה בכדורסל: בצ'כוסלובקיה (1981), בצרפת (1983) ובמערב גרמניה (1985). שיחק 67 משחקים במסגרת הנבחרת. בעשור השני של המאה ה-21, שלכטר משמש כפיזיותרפיסט, ובשנים 1995–2001 שימש בתפקיד זה בנבחרת ישראל בכדורסל. מתגורר במושב חניאל. בנו ג'רמי שיחק אף הוא במכבי חדרה ובליגות המשנה. פרופיל, באתר Sports-Reference פרופיל, באתר פיב"א אתר הכדורסל של ערן סלע, סטיב שלכטר. אהוד כהנים, סטיב שלכטר: פייזר לא יחזור לעצמו ב-100%, באתר ynet, 19 בפברואר 2008 יובל פייס, שלכטר. הדור הבא, באתר ynet, 18 באוגוסט 2000
אנקה אנגלקה

אנקה אנגלקה (בגרמנית: Anke Engelke; נולדה ב-21 בדצמבר 1965) היא שחקנית, מדבבת, קומיקאית ומנחת טלוויזיה גרמנייה. אנגלקה נולדה במונטריאול שבקנדה להורים גרמניים ובשנת 1971, בהיותה בת 5, חזרה עם הוריה לארצם. בגיל צעיר היא הפגינה כישרון מוזיקלי והיא התגלתה ב-1978 בעת הופעה במקהלת בית ספר. מ-1979 עד 1976 היא הנחתה תוכנית טלוויזיה לילדים ברדיו הגרמני. ב-2009, 2010 ו-2011 היא הנחתה את טקס פרס האקדמיה האירופית לקולנוע. ב-2011 הנחתה את האירוויזיון שנערך בדיסלדורף. ב-2012 הגישה את הניקוד הגרמני באירוויזיון. ב-2013 הנחתה תחרות קדם האירוויזיון הגרמנית. ב-2001 שיחקה בסרט "הנעל של מניטו" (Der Schuh des Manitu) המהווה פרודיה לסרטי מערבונים. ב-2015 שיחקה ב-"Ghosthunters on Icy Trails", סרט קומדייה המהווה הפקה משותפת גרמנית-אירית לצד כריסטיאן טראמיץ. בשנת 2019 שיחקה בסרט "Rate Your Date" בדמותה של אנג'י. ב-1999 דיבבה את ג'יין בטרזן. ב-2001 דובבה בסרט "דב הקוטב הקטן" המבוסס על ספר ילדים הולנדי בשם זה. ב-2003 דיבבה את דורי בדיבוב הגרמני של מוצאים את נמו. ב-2006 החלה לדבב את דמותה של מארג' סימפסון בסדרת הקאלט "משפחת סימפסון". מ-1994 ועד 2000 הייתה נשואה לקלידן אנדראס גרים ולהם בת משותפת, מנישואיה השניים למוזיקאי קלאוס פישר יש לה שני בנים. מדיה וקבצים בנושא אנקה אנגלקה בוויקישיתוף אתר האינטרנט הרשמי של אנקה אנגלקה (בגרמנית) אנקה אנגלקה, ברשת החברתית Goodreads אנקה אנגלקה, במסד הנתונים הקולנועיים IMDb (באנגלית) אנקה אנגלקה, באתר "אידיבי", מאגר הידע העברי לקולנוע ישראלי ועולמי אנקה אנגלקה, באתר AllMovie (באנגלית) אנקה אנגלקה, באתר Rotten Tomatoes (באנגלית) אנקה אנגלקה, במסד הנתונים הקולנועיים KinoPoisk (ברוסית) אנקה אנגלקה, באתר MusicBrainz (באנגלית) אנקה אנגלקה, באתר Discogs (באנגלית) אנקה אנגלקה, באתר Songkick (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רנו טייפ A

רנו טייפ A (בצרפתית: Renault Type A) הוא כלי הרכב הממונע הראשון שפותח על ידי לואי רנו ואחיו בשנת 1898 ויוצר עד שנת 1903. הדגם יועד ל-2 נוסעים ויוצרו ממנו 71 יחידות. רנו Type A רנו Type A שנת 1899 שרטוט של דגם רנו Type A רנו Type A רנו Type A, שנת 1899 מדיה וקבצים בנושא רנו טייפ A בוויקישיתוף
רנו Type B

רנו Type B (בצרפתית: Renault Type B) הוא כלי רכב ממונע, השני שפיתחו לואי רנו ואחיו בשנת 1900. היה זה כלי הרכב הסגור הראשון בהיסטוריה. הרנו Type B פותח על ידי חברת רנו הצרפתית. הדגם יוצר במשך שנת 1900 בלבד ויועד לשני נוסעים. מדיה וקבצים בנושא רנו Type B בוויקישיתוף
טימופאניס

טימופאניס (ביוונית: Τιμοϕάνης‏; ? - 366 או שנת 365 לפנה"ס) היה מצביא יווני בן העיר קורינתוס. אחיו של המצביא הנודע טימוליאון. טימופאניס נרצח בידי אחיו לאחר שניסה להפוך את עצמו לטיראן בקורינתוס. טימופאניס נולד בעיר קורינתוס במהלך המחצית השנייה של המאה ה-5 לפנה"ס. הוריו נקראו טימודימוס ודימאריסטי, ושניהם היו בעלי מעמד בעיר. אחיו הצעיר היה טימוליאון. פלוטרכוס מתאר את אופיו כך: "עיקש היה ונגוע באהבה חולנית לשלטון יחיד בעטיים של חברים נקלים וחיילים שכירים שהיו תמיד במחיצתו, אלא שיצא לו שם של איש נמרץ בפעולות מלחמה ומחבב סכנות ובשל כך משך אחריו את בני עירו". דיודורוס כותב שהוא היה "איש בעל עושר וחוצפה מופלגים". טימופאניס קיבל תפקידים שונים בצבאה של קורינתוס, ובמהלך אחת המלחמות נגד קליאונאי פיקד על חיל הפרשים של העיר. במהלך אותה מלחמה, הציל אותו אחיו טימוליאון ממוות בקרב. בשנת 366 או שנת 365 לפנה"ס, מועצת העיר קורינתוס החליטה לשכור חיל של 400 שכירי חרב כדי להרתיע אויבים. טימופאניס מונה למפקד החיל, אולם הוא שכנע את השכירים למרוד במעסיקיהם ולציית רק לו. לאחר שרצח אזרחים רבים, הוא הכריז על עצמו כשליט יחיד (טיראן) של העיר. טימוליאון התקשה להשלים עם הדבר וארגן קשר נגד אחיו. המקורות חלוקים באשר לקשר עצמו. פלוטרכוס מספר שטימוליאון הגיע עם שני אזרחים נוספים (אחד מהם גיסו של טימופאניס) לביתו של טימופאניס בלילה, והשלושה הפצירו בו להפסיק את רודנותו. טימופאניס לעג להם, ובעוד טימוליאון מתרחק ופורץ בבכי, השניים האחרים רצחו את טימופאניס. גרסה דומה מוסר קורנליוס נפוס, הטוען שטימוליאון אפילו לא הסתכל על דמו של אחיו. דיודורוס לעומת זאת, מספר שטימופאניס צעד בשוק של קורינתוס, כאשר מספר רב של אזרחים התנפלו עליו ועל פמלייתו. על פי דיודורוס, טימוליאון רצח את אחיו במו ידיו לעיני כל. ביוון העתיקה רצח קרוב משפחה, ואפילו הוא צודק, נחשב לפשע חמור מאוד. בשל כך, הדעות על מעשהו של טימוליאון היו חלוקות. היו ששיבחו אותו על ההקרבה שגילה, בעוד אחרים גינו אותו על כך. אמם של טימוליאון וטימופאניס ניתקה את קשריה עם טימוליאון וסירבה להביט בו. הדבר כה ציער את טימוליאון עד שהוא שקל להתאבד. הוא פרש מכל תפקיד ציבורי למשך עשרים שנה. פלוטרכוס, חיי טימוליאון, 3. דיודורוס, ספר שישה עשר, 65, 3. פלוטרכוס, חיי טימוליאון, 4. קורנליוס נפוס, טימוליאון, 1. דיודורוס, ספר שישה עשר, 65. א"א הלוי, פלוטארכוס, חיי אישים: אנשי יוון, מוסד ביאליק, 1986. עמ' 367 הערה 7. פלוטרכוס, חיי טימוליאון, 5.
ראמדב

באבא רַאמְדֶב (נולד בשם ראמקרישנה יאדב בהריאנה) הוא גורו יוגה הידוע על פעלו בתחומי האיור ודה, עסקים, פוליטיקה וחקלאות. הוא ייסד את קבוצת המוסדות פטאנג'אלי, והראה עניין בקריירה פוליטית. פטאנג'אלי יוגפית' הוא מוסד לקידום ותרגול של יוגה ואיורוודה. למוסד יש שני קמפוסים בהודו, פטאנג'אלי יוגפית' 1 ופטאנג'אלי יוגפית' 2, בהארידוואר. ובמקומות נוספים, כולל בריטניה, ארצות הברית, נפאל, קנדה ומאוריציוס. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא ראמדב בוויקישיתוף אתר האינטרנט הרשמי של ראמדב ראמדב, ברשת החברתית פייסבוק ראמדב, ברשת החברתית אקס (טוויטר) ראמדב, ברשת החברתית אינסטגרם ראמדב, סרטונים בערוץ היוטיוב "Baba Ramdev Biography". mapsofindia.com. Swami Ramdev, popularly known as Baba Ramdev was born in 1965 in Alipur in the Mahendragarh district in the Indian state of Haryana. Lydia Polgreen (18 באפריל 2011), "Indian Who Built Yoga Empire Works on Politics", New York Times, נבדק ב-15 בפברואר 2017 {{citation}}: (עזרה) "Holy noodles", The Economist, 10 במרץ 2016 {{citation}}: (עזרה) "Patanjali Yogpeeth-I & Patanjali Yogpeeth-II". wikimapia.org.
Power BI

‏Power BI הוא שירות תוכנתי המאפשר אנליזת נתונים, המפותח על ידי מיקרוסופט. השירות מספק המחשות חזותיות אינטראקטיביות עם שירות-עצמי של יכולות החזיית מידע, שבו משתמשי קצה יכולים ליצור דוחות ולוחות מחוונים בעצמם שיתעדכנו באופן אוטומטי, בלי להסתמך על צוות טכנולוגיית מידע או מנהל מסד נתונים. החשיפה הראשונה שלו על ידי מיקרוסופט הייתה בתצוגה  בחודש ספטמבר 2013, כמוצר "Power BI עבור אופיס 365". הגרסה הראשונה של Power BI התבססה על תוספים (add-ins)  לגליונות אקסל כגון  Power Query, Power Pivot ו-Power View. עם הזמן, מיקרוסופט הוסיפה תכונות נוספות רבות, כמו שאלה ותשובות,  קישוריות נתונים ברמה הארגונית ואפשרויות אבטחה באמצעות Power BI Gateways . Power BI שוחרר לראשונה לציבור הרחב ב-24 ביולי 2015. החל משנת 2019 ניתן לקלוט בחבילה זו נתונים מ-Microsoft Forms. מדיה וקבצים בנושא Power BI בוויקישיתוף אתר האינטרנט הרשמי של Power BI (באנגלית) Power BI, ברשת החברתית אקס (טוויטר) Power BI, סרטונים בערוץ היוטיוב השוואה בין מערכות B של מיקרוסופט PowerBI ומערכת Tableau "Bring your data to life with Microsoft Power BI". Microsoft.com. Microsoft. נבדק ב-4 במאי 2016. {{cite web}}: (עזרה) "Office 365 Gets Colorful 3D Charts, Natural Language Search". PC Mag India. ZiffDavis, LLC PCMag India. נבדק ב-4 במאי 2016. {{cite web}}: (עזרה) "Announcing Power BI general availability coming July 24th". Microsoft Power BI Blog. Microsoft. נבדק ב-4 במאי 2016. {{cite web}}: (עזרה)
Revo Uninstaller

Revo Uninstaller היא תוכנה עבור מערכת ההפעלה Windows, המשמשת להסרת התקנה של תוכנות במחשב. התוכנה מנקה את כל הקבצים וערכי הרישום שנוצרו על ידי התוכנה המוסרת. Revo Uninstaller מריצה את תוכנית ההסרה המובנית של התוכנה שנבחרה, ולאחר מכן סורקת ומסירה את הקבצים וערכי הרישום שתוכנית ההתקנה המובנית לא הסירה מהמחשב. בנוסף, Revo Uninstaller מנקה את: הקבצים בתיקייה הזמנית של מערכת ההפעלה האפליקציות בתיקיית ההפעלה של Windows (כלומר, תוכנות שמופעלות באופן אוטומטי עם הפעלת המערכת) היסטוריית הגלישה וזיכרון המטמון של הדפדפנים אינטרנט אקספלורר, פיירפוקס, אופרה ונטסקייפ רשימת הקבצים האחרונים שנפתחו ביישומי מיקרוסופט אופיס כמו כן, Revo Uninstaller יכולה לבצע מחיקה מלאה של נתונים. לתוכנה קיימות שלושה גרסאות: גרסה חינמית (FREEWARE) - כוללת אפשרויות בסיסיות של התוכנה גרסה בתשלום (PRO) - כוללת אפשרויות מתקדמות גרסה פרו ניידת לדיסק און קי (PRO PORTABLE) - מאפשרת תיקון מחשבים מדיסק און קי נייד ללא התקנה אתר האינטרנט הרשמי של Revo Uninstaller Download Revo Uninstaller Freeware - Free and Full Download, RevoUninstaller (באנגלית אמריקאית)